Ensimmäinen komission direktiivi 78/388/ETY annettu 18 päivänä huhtikuuta 1978 öljy- ja kuitukasvien siementen pitämisestä kaupan annetun direktiivin 69/208/ETY liitteiden muuttamisesta



Virallinen lehti nro L 113 , 25/04/1978 s. 0020 - 0026

Kreikank. erityispainos: Luku 03 Nide 20 s. 0240

Espanjank. erityispainos: Luku 03 Nide 14 s. 0010

Portugalink. erityispainos: Luku 03 Nide 14 s. 0010

Suomenk. erityispainos Alue 3 Nide 9 s. 0216

Ruotsink. erityispainos Alue 3 Nide 9 s. 0216



ENSIMMÄINEN KOMISSION DIREKTIIVI annettu 18 päivänä huhtikuuta 1978 öljy- ja kuitukasvien siementen pitämisestä kaupan annetun direktiivin 69/208/ETY liitteiden muuttamisesta (78/388/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 78/55/ETY(2), ja erityisesti sen 20 artiklan a alakohdan, sekä katsoo, että tieteellisen ja teknisen tietämyksen kehityksen perusteella direktiivin liitteitä I, II ja III olisi muutettava jäljempänä tarkoitetuista syistä, siementen geneettisen arvon parantamiseksi olisi itsesiittoisen hampun kasvuston eristämistä tiukennettava ja kasvuston lajikepuhtautta koskevista vaatimuksista olisi säädettävä tiettyjen lajien osalta, tiettyjä kasvuston eristämisen edellytyksiä olisi mukautettava siten, että ne ovat riittävät varmistamaan lajikepuhtautta koskevien vaatimusten täyttymisen, muiden kuin toivottujen ja haitallisten siementen enimmäismäärien osalta olisi vahvistettava erityiset vaatimukset ainakin Avena ludovicianan, Avena sterilis ja muiden Rumex lajien kuin Rumex acetosellan osalta, nykyisten kansainvälisten menetelmien mukaisesti suoritetun virallisen siementarkastuksen edellytysten täyttämiseksi on tarpeen muuttaa tiettyjä säännöksiä, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan neuvoston direktiiviä 69/208/ETY seuraavasti: 1. Korvataan liite I seuraavasti: "LIITE I EDELLYTYKSET, JOTKA KASVUSTON ON TÄYTETTÄVÄ 1. Pellon edellinen kasvusto ei saa olla yhteensopimaton siementuotannon kasvuston lajien ja lajikkeiden kanssa; ja pellon on oltava riittävän puhdas edellisen sadon kasveista. 2. Kasvuston etäisyyksien viereisistä pölytyslähteistä, jotka voivat aiheuttaa muuta kuin toivottua vierasta pölytystä, on oltava seuraavien vaatimusten mukaiset: >TAULUKON PAIKKA> Nämä etäisyydet voi jättää huomioon ottamatta, jos muuta kuin toivottua vierasta pölytystä vastaan on riittävä suoja. 3. Kasvustolla on oltava riittävä lajiketunnistettavuus ja -puhtaus. Erityisesti Brassica spp:n, Cannabis sativan, Carum carvin, Gossypium spp:n, Helianthus annuus ja Sinapis alba -kasvustojen on oltava seuraavien vaatimusten mukaiset: kasvuston lajin lajikkeesta selvästi poikkeavien kasvien lukumäärä saa olla enintään yksi 10:tä m²:ä kohti. 4. Siementen käyttökelpoisuutta vähentäviä vahingollisia organismeja on oltava mahdollisimman vähän. 5. Edellä tarkoitettujen vaatimusten ja muiden edellytysten täyttyminen tarkastetaan virallisissa viljelystarkastuksissa. Viljelystarkastukset suoritetaan seuraavien edellytysten mukaisesti: A. Kasvuston kunnon ja kehitysasteen on oltava sellainen, että asianmukainen tarkastus voidaan suorittaa. B. Kasvustosta on suoritettava vähintään yksi viljelystarkastus. C. Tässä liitteessä vahvistettujen edellytysten täyttymisen tarkastamiseksi on pellon lohkojen koot, numerointi ja sijainti määritettävä sopivien menetelmien mukaisesti." 2. Korvataan liite II seuraavasti: "LIITE II EDELLYTYKSET, JOTKA SIEMENTEN ON TÄYTETTÄVÄ I PERUSSIEMENET JA VARMENNETUT SIEMENET 1. Siementen on oltava riittävän lajiketunnistettavia ja -puhtaita. Erityisesti jäljempänä lueteltujen lajien siementen on oltava seuraavien vaatimusten ja muiden edellytysten mukaisia: >TAULUKON PAIKKA> Vähimmäislajikepuhtaus on tarkastettava pääosin viljelystarkastuksissa, jotka suoritetaan liitteessä I tarkoitettujen edellytysten mukaisesti. 2. Siementen on oltava seuraavien vaatimusten ja muiden edellytysten mukaisia itävyyden, analyyttisen puhtauden ja muiden kasvilajien, mukaan lukien Orobanche spp. siementen määrän osalta: A. Taulukko: >TAULUKON PAIKKA> B. Sovellettavat vaatimukset ja muut edellytykset, joihin viitataan tämän liitteen I jakson 2 kohdan A osan taulukossa: a) Siementen enimmäispitoisuudet, jotka on vahvistettu 5 sarakkeessa, sisältävät myös 6 11 sarakkeessa tarkoitettujen lajien siemenet. b) Muiden kasvilajien siementen lukumääriä ei tarvitse määrittää, ellei epäillä 5 sarakkeessa vahvistettujen edellytysten täyttymistä. c) Cuscuta spp:n siementen lukumäärää ei tarvitse määrittää, ellei epäillä 7 sarakkeessa vahvistettujen edellytysten täyttymistä. d) Yhtä Cuscuta sps:n siementä vahvistetun painoisessa näytteessä ei pidetä epäpuhtautena, jos toinen samanpainoinen näyte ei sisällä Cuscuta spp:n siemeniä. e) Siemenissä ei saa olla Orobanche spp:n siemeniä: yhtä Orobanche spp:n siementä 100 gramman näytteessä ei kuitenkaan pidetä epäpuhtautena, jos toisessa 200 gramman näytteessä ei ole Orobanchea. 3. Siementen käyttökelpoisuutta vähentäviä tuhoeläimiä on oltava mahdollisimman vähän. Siementen on erityisesti täytettävä seuraavat vaatimukset ja muut edellytykset: A. Taulukko: >TAULUKON PAIKKA> B. Sovellettavat vaatimukset ja muut edellytykset, joihin viitataan tämän liitteen I kohdan 3 osan A kohdan taulukossa: a) Ascochyta linicolan (syn. Phoma linicola) saastuttamien siementen lukumäärä saa pellavan osalta olla enintään 1 %. b) Sclerotinia sclerotiorumin torajyvän tai sen kappaleiden lukumääriä ei tarvitse määrittää, ellei epäillä taulukon sarakkeessa 5, vahvistettujen edellytysten täyttymistä. II KAUPPASIEMENET Liitteessä II olevassa I osassa tarkoitettuja edellytyksiä sovelletaan kauppasiemeniin, 1 jaksoa lukuun ottamatta." 3. Korvataan liite III seuraavasti: "LIITE III ERÄN JA NÄYTTEIDEN PAINOT >TAULUKON PAIKKA> " 2 artikla 1. Jäsenvaltioiden on saatettava: - liitteessä I olevaa 3 kohtaa koskevat 1 artiklan 1 kohdan ja liitteessä II olevaa I osan 1 kohtaa koskevat 1 artiklan 2 kohdan noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1981; - muut tämän direktiivin säännösten noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1980. 2. Jäsenvaltioiden on huolehdittava, että öljy- ja kuitukasvien siemeniin ei sovelleta kaupan pitämisen rajoituksia tämän direktiivin 1 kohdan toisen luetelmakohdan mukaisten eri täytäntöönpanopäivien takia. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä huhtikuuta 1978. Komission puolesta Finn GUNDELACH Varapuheenjohtaja (1) EYVL N:o L 169, 10.7.1969, s. 3 (2) EYVL N:o L 16, 20.1.1978, s. 23